Վերջին կանգառը Ճապոնիայի դեսպանատան կազմակերպած press-tour-ում, որին մասնակցեցի, Արաբկիր մանկական բժշկական կենտրոնում էր: Այն հասարակությանն ավելի հայտնի է Բաբլոյանի կենտրոն անվանումով: Դեսպանատան աշխատակիցների հետ անգամ կատակեցինք, եթե նյութը վերնագրեմ «Բաբլոյանի կենտրոնը Ճապոնիայից դրամաշնորհ է ստացել», վստահաբար ընթերցողների թիվը կբազմապատկվի, քանի որ Արա Բաբլոյանը, ով ժամանակին հիմնադրել է «Արաբկիր» բժշկական կենտրոնը, այժմ ՀՀ ԱԺ նախագահությունում Գալուստ Սահակյանի գործն է շարունակում: Ի դեպ «Արաբկիր» կենտրոնը այժմ էլ սխալ չէ Բաբլոյանի կենտրոն կոչելը, քանի որ տնօրենը դարձյալ Բաբլոյան է` Արա Բաբլոյանի որդին: Բայց ի տարբերություն ԱԺ նախագահի որդին միանգամայն համակրելի, ժպտադեմ, դրական աուրայով մարդ է: